Държавен вестник, бр. 106, 2006 г., стр. 107

Б Р О Й  106
Д Ъ Р Ж А В Е Н   В Е С Т Н И К
С Т Р .  107
(3) В процеса на оценяване банката отчита про-
мените в практиката по кредитиране или процеса
на възстановяване на дължимите суми през пери-
одите на наблюдение съгласно чл. 106, 109, 111,
чл. 113, ал. 1 и чл. 114. Оценките на банката под-
лежат на преглед и актуализиране при поява на
нова информация, но не по-рядко от 1 година.
(4) Извадката от експозиции, използвана при
оценяването, съответстващите им стандарти за
кредитиране и другите имащи отношение харак-
теристики трябва да са сравними с общата съвкуп-
ност от експозиции и вътрешни правила за креди-
тиране на банката. Тя удостоверява, че икономи-
ческите и пазарните условия, които обуславят дан-
ните, отразяват текущата и очаквана пазарна сре-
да. Броят на експозициите в извадката и използва-
ният за количественото измерване период са дос-
татъчни за гарантиране точността и устойчивост-
та на оценките.
(5) За изкупените вземания оценките трябва да
отразяват цялата съществена и съотносима инфор-
мация на разположение на банка—купувач, свър-
зана с качеството на тези вземания, включително
информация за подобни групи, предоставена от
продавача, от банка—купувач или от външни из-
точници. Изкупуващата банка проверява и оценя-
ва достоверността на информацията, получена от
продавача.
(6) Банката коригира оценките с определена
добавка за очаквания диапазон от грешки при из-
численията. Когато методите и използваната ин-
формация са неудовлетворителни и очакваният
диапазон от грешки е голям, степента на консер-
ватизъм също следва да бъде по-голяма.
(7) Когато банката използва различни оценки
за изчисляване на рискови тегла за надзорни и за
вътрешни цели, те се документират и тяхната при-
емливост се одобрява от БНБ.
(8) Ако банката удостовери пред БНБ, че за
информацията, събрана преди датата на влизане в
сила на тази наредба, са извършени необходимите
корекции за постигане на съпоставимост с опреде-
лението за неизпълнение или загуба по чл. 101, то
оценките, базирани на тази информация, се приз-
нават от БНБ.
(9) Ако банка използва групирани данни, отна-
сящи се до други банки, тя удостоверява, че:
1. рейтинговите системи и критериите на дру-
гите банки в групата са подобни на нейните систе-
ми и критерии;
2. групата е представителна за портфейла, за
който са използвани данните;
3. групираните данни се използват последова-
телно във времето от банката за оценка на риско-
вите параметри.
(10) Когато банка използва данни по ал. 9, тя
следи за целостта и пълнотата на своите рейтин-
гови системи. Банката трябва да докаже пред БНБ,
че познава и прилага правилно рейтинговата си
система, както и че наблюдава и одитира рейтин-
говия процес.
Специфични изисквания за оценката на параме-
търа PD при експозиции към централни правител-
ства и централни банки, институции и
предприятия
Чл. 105. (1) Банката изчислява оценката за
параметъра PD за всяка категория длъжници въз
основа на дългосрочна усреднена стойност на го-
дишния процент на неизпълнение.
(2) По отношение на изкупени вземания на
предприятия банката може да базира оценките си
за параметъра EL по категории длъжници въз ос-
нова на дългосрочна усреднена стойност на годиш-
ния процент на неизпълнение.
(3) Когато банка установява дългосрочните
усреднени стойности  на оценките на параметрите
PD и LGD за изкупени вземания на предприятия
въз основа на оценката за очаквани загуби, както
и очаквани стойности за параметрите PD и LGD,
оценките є за загубите съответстват на изисква-
нията за параметрите PD и LGD, установени в
настоящия раздел, и полученият параметър  LGD
отговаря на изискването от чл. 110, ал. 1.
(4) Банката използва техниките за оценка на
параметъра PD заедно с анализ, който взема пред-
вид експертните оценки при комбиниране на ре-
зултатите от отделните подходи и оценка на при-
ложимостта им. В случаите на използване на соб-
ствени данни за измерване на параметъра PD ана-
лизът следва да показва, че измерванията са в
съответствие с вътрешните правила за кредитира-
не и ясно да посочва различията в рейтинговата
система, обуславяща данните и текущата рейтин-
гова система. Когато правилата за кредитиране или
рейтинговите системи са обект на промяна, банка-
та осигурява по-голяма степен на консерватизъм
при измерванията на параметъра PD.
(5) Когато банката измерва нивата на неизпъл-
нение чрез съпоставяне на своите вътрешни рис-
кови категории към скала, използвана от АВКО
или АЕЗ, тя съотнася установените нива на неиз-
пълнение и рискови категории на тези организа-
ции към своите при спазване на следните условия:
1. процесът на съотнасяне се основава на съ-
поставяне на вътрешните рейтингови критерии с
тези, използвани от външната агенция, и на срав-
няване на вътрешните и външните рейтинги за едни
и същи лица;
2. процесът на съотнасянето на рейтингите и
на използваните данни следва да бъде обективен,
в съответствие с вътрешните практики и  надлеж-
но документиран;
3. критериите на външните организации, изпол-
звани при количествената оценка, засягат само
риска от неизпълнение, без да се вземат предвид
характеристиките на сделката;
4. анализът, извършван от банката, включва
съпоставка и документиране на използваните от
външните агенции определения за неизпълнение
с изискванията на чл. 101.
(6) Когато банката използва прогностични ста-
тистически модели, оценката за параметъра PD се
изчислява на база непретеглена средна стойност
на оценките за вероятността от неизпълнение за
отделните длъжници в определена рискова кате-
гория, като следва да са изпълнени изискванията
по чл. 97.
Продължителност на историческия период при
оценяване на параметъра PD при експозиции към
централни правителства и централни банки,
институции и предприятия
Чл. 106. Продължителността на използвания
исторически период на наблюдение при установя-
ване на вероятността от неизпълнение е най-мал-
ко пет години за поне един източник, независимо
от вида на източника на данни. Когато периодът